
3 Qershor, Dita botërore e Biçikletës

Në kuadër të Ditës Botërore të Biçikletës, Agjencia Kombëtare e Mjedisit  zhvilloi një orë edukative me nxënësit e klasës së 5-të në shkollën 9-vjeçare “Ali Demi”.

Gjatë aktivitetit, nxënësit u njohën me rëndësinë e përdorimit të biçikletës🚴 si një mjet transporti miqësor me mjedisin, që kontribuon në uljen e ndotjes së ajrit, përmirësimin e shëndetit dhe krijimin e një stili jetese aktiv 🌍💚.

Nëpërmjet diskutimeve dhe aktiviteteve ndërvepruese, fëmijët mësuan se si zgjedhjet e vogla të përditshme mund të ndikojnë pozitivisht në mbrojtjen e mjedisit dhe në ndërtimin e një të ardhmeje më të gjelbër.


🌿 Edukimi mjedisor që në moshë të hershme është një hap i rëndësishëm drejt formimit të qytetarëve të ndërgjegjshëm dhe të përgjegjshëm për mjedisin.

